Ur gwel iskis dech dan noz en Oriant. Stign ti ar bompizion, ha barret àr ar funioù a zalch ar peul en e sav, bandennadoù stank a dridi ! Penaos e chellont chom barret àr ar funioù-se a zo kazimant a-blomm ? Atav e rae ur vrav a skeudenn, ar stign-se daet du get ar samm tridi àrnoñ !    Denderv e oan e Karnag ha graet em eus un  tamm tro e-tal ar stêr. Un tamm diaes tostaat ha kavout a ran mank dur vinotenn-aod èl mand eus e-kostez ar Bono da skouer. E kement lech eh eus tachennoù privez. Pa arruan tost dar stêr on bamet get an didrouz a zo aze. Brav an amzer, kazi dizolo an oabl, met neus ket forzh a vuhez aze, pe kentoch, kuzhet mat eo. A-benn ar fin e vez lies èl-se e chwevrer pa vez kaer: plijus an aer met mankout a ra just an amprevaned, kan an evned, ha kreskañs ar plant !  An dud ivez ne oa ket kalz a vuhez gete  dech. Ar o labour e oant peurchañs, pe lod kentoch o deus un ti-hañv hepken eno.  Drol e oa gwelet kammdroiennoù kuzh ar stêr èl-se, lan a lechid dre ma oa an tre. Evned, ya, ne oa ket forzh, àr bouez un nebeudig goelaniged maskl du (mouette rieuse), ur bistroll kof gwenn digavandenn àr ar lechid, un herlegon bihan é pesketa...    Ar mintin-mañ ur seurt em eus klevet ur savelleg (nemet hag ur voualch e oa ?) ha kan ar pign-pign... hentig-hent an nevez-hañv.    guignette.jpg  Ur bistroll kof gwenn.    Ar bistroll... ne vourr ket é veviñ a-stroll !